stanford-oval/wikipedia huggingface dataset:
איוואן גולונוב

| --- | --- |

 לידה:  19 בינואר 1983 (בן 41) מוסקבה, ברה"מ 
 מדינה:  רוסיה רוסיה
 השכלה:  בית הספר הבינלאומי לקולנוע של מוסקבה (1996) 
 תקופת הפעילות:  מ-1997 
 מעסיק:  Meduza, קבוצת RBK, גשם, ודומוסטי, Republic.ru, Forbes Russia, Afisha 
 פרסים והוקרה:  Journalism as a Profession (2019) 
 
איוואן ולנטינוביץ' גולונוב (ברוסית: Ива́н Валенти́нович Голуно́в; נולד ב-19 בינואר 1983) הוא עיתונאי רוסי, חושף שחיתויות הכותב באתר Meduza.‏
גולונוב פרסם מספר פרשיות שחיתות ברוסיה הנוגעות לאנשי השלטון ברוסיה. בשל כך זכה להוקרה עם הזכייה בפרס "רדקולגיה" באוקטובר 2017 ובאוגוסט 2018.
זכה לפרסום נרחב החל מיוני 2019 לאחר שנעצר על ידי משטרת רוסיה והואשם באחזקת סמים, כאשר התקשורת ברוסיה ואנשי תרבות ידועים הביעו פקפוק רב בנכונות האישומים וטענו כי הממשל הפדרלי תפר לו תיק בניסיון להשתיקו.
ביוגרפיה

איוואן גולונוב נולד במוסקבה בינואר 1983. בשנות ה-90 של המאה ה-20 עבד בעיתון העצמאי "נובאיה גאזטה" ולאחר מכן עבד במגזין "אפישה", שם כתב מדריך טיולים על מחוז מוסקבה.
הוא עבד במערכות העיתונים של "ודומוסטי" (2003—2005, 2008—2009), פורבס רוסיה (2005—2008), באתר Slon.Ru (2009—2014), בעיתון RBK (משנת 2014) ובערוץ גשם (2012—2013).
משנת 2016 עובד באתר Meduza.
מעצרו ושחרורו

ב-6 ביוני 2019 גולונוב נעצר על ידי משטרת מוסקבה באשמת אחזקת סמים. במהלך פשיטה על ביתו השוטרים גילו, על פי טענת המשטרה, שלוש חבילות של חומר לא חוקי. בתהליך החקירה נטען שנמצאו 5 גרמים של קוקאין וגולונוב הואשם בייצור לא חוקי ואחזקת סמים. הוא נשלח למעצר בית של חודשיים. גולונוב כפר באישומים וטען שמנסים לתפור לו תיק בשל אופי עבודתו בעיתונות החוקרת שחיתות שלטונית.
גולונוב זכה לתמיכה רחבה מפתיעה מאנשי התרבות והתקשורת ברוסיה והעיתונים המובילים במדינה, גם כאלה שעבד בהם בעבר, תמכו בו באופן פומבי. כך גם במהלך פסטיבל הקולנוע קינוטאבר, דיבר יו"ר חבר השופטים בפסטיבל קונסטנטין חבנסקי והביע דאגתו ממצב חופש הדיבור במדינה ואמר כי "היום מנסים לכלוא עיתונאי אחד לא נוח, שמנסה לומר אמת. אם זה יצליח, אז, חבריי היקרים, מחר הפסטיבל הנהדר הזה עלול להפוך ללא נוח גם כן... מאותה סיבה בדיוק ולכן עלינו להיות מאוחדים." דבריו זכו לתשואות רבות בקרב באי הפסטיבל, המהווים את אנשי התרבות והקולנוע של רוסיה.
בין אם בעקבות ההתעוררות הציבורית ובין אם מסיבה אחרת, ב-11 ביוני 2019 פורסם כי הוא שוחרר ממאסר לאחר שכל האשמות נגדו הוסרו. לדברי מפקד משטרת מוסקבה, ולדימיר קולוקולצב, המחלקה לחקירות שוטרים תחקור את השוטרים שעצרו את העיתונאי באשמת תפירת תיק.
הערות שוליים

↑  Кто работает в «Медузе»
↑  Александр Борзенко, Иван Голунов, Александр Горбачёв, Даниил Туровский: «„Христианского государства“ не существует. Но за ним, возможно, стоит ФСБ «Медуза» выяснила, откуда взялись православные радикалы и что про них думают в РПЦ»
↑  Иван Голунов: «Гроб, кладбище, сотни миллиардов рублей. Как чиновники, силовики и бандиты делят похоронный рынок — и при чём тут Тесак»
1 2  מחאה נדירה בעיתוני רוסיה נגד מעצר העיתונאי: "אנחנו איוון גולונוב", באתר וואלה, 10 ביוני 2019
1 2   שלושה מהעיתונים הגדולים ברוסיה חברו למחאה נדירה לאחר מעצר עיתונאי חוקר, באתר הארץ, 10 ביוני 2019
↑  Журналисту Ивану Голунову предъявили обвинение, Forbes.ru
↑  Уголовное преследование по подозрению в сбыте наркотиков в отношении Ивана Голунова прекращено, חדשות הערוץ הראשון
↑  אחרי המחאה: רוסיה שחררה עיתונאי חושף שחיתויות, באתר ynet, 11 ביוני 2019
↑   בעקבות הלחץ הציבורי: רוסיה ביטלה את האישומים נגד העיתונאי החוקר, באתר הארץ, 11 ביוני 2019
↑  הקרמלין נכנע ללחץ הציבורי: העיתונאי שהואשם בסחר בסמים שוחרר ממעצר, באתר וואלה, 11 ביוני 2019
| --- | --- |
בקרת זהויות :  GND: 1188251295  VIAF: 763156075614153980001   WorldCat (עם VIAF): 763156075614153980001 
גולונוב באולם המשפט. 8 ביוני 2019.
איטמירוס

| איטמירוס |
| --- | --- |

תקופה
קרטיקון עליון 91 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: איטמירוס
מינים
 Itemirus medullaris
שם מדעי
 Itemirus ‏קורזנוב, 1976

איטמירוס (שם מדעי: Itemirus) הוא סוג של דינוזאור אוכל בשר תרופוד שהתקיים לפני 91 מיליון שנה מזמננו בתחילת הקרטיקון העליון באוזבקיסטן.
הממצאים המאובנים של הדינוזאור התגלו בתצורות ביסקטי (Bissekty Formation)  והוא נקרא בשמו ב-1976 בידי החוקר סרגיי קורזנוב (אנ'), כששמו נקרא על הכפר איטמיר הקרוב לאתר הממצאים. אלה כללו ממצא בודד שהשתייך למין Itemirus medullaris, הקרוי על שם המוח המוארך (בלטינית: medulla). הממצא הבודד של שרידי הגולגולת מעידים שהיה בעל מבנה ראייה וחשיבה גדול וככל הנראה היה צייד שנע בחבורות קטנות אחרי טרף.
דינוזאור זה היה כנראה קרוב לדרומזאוריים ולפי החוקר תומאס ר. הולץ הבן גם לטירנוזאורים. מספר מחקרים העריכו ב-2009 שהוא שייך לתת-המשפחה velociraptorine לצד הולוצירפטור בעוד מחקר מ-2014 העריך שהיה קרוב יותר לתת-המשפחה Dromaeosaurinae.
הערות שוליים

↑  Longrich, N.R. and Currie, P.J. (2009). "A microraptorine (Dinosauria–Dromaeosauridae) from the Late Cretaceous of North America." Proceedings of the National Academy of Sciences 106(13): 5002–5007. doi: 10.1073/pnas.0811664106
↑  Sues, H.-D.; Averianov, A. (2014). "Dromaeosauridae (Dinosauria: Theropoda) from the Bissekty Formation (Upper Cretaceous: Turonian) of Uzbekistan and the phylogenetic position of Itemirus medullaris Kurzanov, 1976". Cretaceous Research. 51: 225–240. doi:10.1016/j.cretres.2014.06.007.
איטליה טוריטה

פסל איטליה טוריטה בעיירה רג'ו די קלבריה, ניתן לראות על ראש הדמות את הכתר העשוי מצריחים. בידה האחת היא מחזיקה זר דפנה ובידה השנייה חרב, סמל הצדק.
איטליה טוריטה (באיטלקית: Italia turrita) או בקיצור "איטליה" היא ההאנשה המדינית והלאומית של איטליה, המאופיינת בכתר דמוי חומה (או "עם מגדלים", טוריטה באיטלקית). הייצוג האלגורי של איטליה, שמקורו ברומא העתיקה, אופייני להרלדיקה האזרחית של איטליה, וכתר החומה הוא גם סמלן של הערים באיטליה.
איטליה טוריטה היא אישה עם מאפיינים ים תיכוניים טיפוסיים, כמו גוון צבעוני ומלא חיים, שיער כהה ומראה אלגנטי. בתיאורים היא מחזיקה לעיתים קרובות צרור שיבולי חיטה, סמל לפוריות והתייחסות לחקלאות, והחזיקה בידיה פסקס בתקופה הפשיסטית.
איטליה טוריטה, בתור אחד הסמלים הלאומיים של איטליה, תוארה במשך מאות שנים באופן נרחב בתחומי האמנות, הפוליטיקה והספרות. ההיבט הקלאסי ביותר שלה, נובע מהמיתוס הקדום של האם הים-התיכונית הגדולה והוגדרה כדמות לאומית בתחילת המאות ה -16 וה -17 על ידי צ'זארה ריפה, מטרת הדמות היא להעביר באופן סמלי את המלוכה והאצילות של הערים האיטלקיות (בזכות הנוכחות של כתר הטוריטה), שפע הגידולים החקלאיים של חצי האי האיטלקי (המיוצג על ידי קרן השפע) והגורל המבריק של איטליה (מסומל על ידי הסטלה ד'איטליה- הכוכב האיטלקי).
ראו גם

בריטניה
גרמאניה
הערות שוליים

↑  Gianni Graziosi, ICONOLOGIA ITALIA (איקונולוגיה של איטליה), באיטלקית
ערך זה הוא קצרמרבנושא איטליה ובנושא סמלים. אתם מוזמנים לתרום לוויקיפדיה ו.
אווה סקיי

אווה סֶקֶיי (בהונגרית: Székely Éva;‏ 3 באפריל 1927 – 29 בפברואר 2020) הייתה שחיינית יהודייה-הונגרייה, אלופה אולימפית (הלסינקי 1952) ושיאנית עולם. הייתה ידועה בכינויה "מאדאם באטרפליי" (Madame Butterfly) כהערכה לצורת שחיית הפרפר שלה.
קורות חיים

סקיי נולדה בבודפשט. הייתה שחיינית במועדון מקומי והייתה גאה שהתייחסו אל כישרונה ולא אל דתה. למרות זאת, בשנת 1941, במהלך מלחמת העולם השנייה הורחקה מקבוצתה בגלל "דת לא ראויה". לקראת סיום המלחמה ועד סופה היא שהתה בבודפשט בבית מוגן בחסות שווייץ יחד עם כ-40 אנשים נוספים, בשני חדרים. על מנת לשמור על כושר נהגה לרוץ במעלה המדרגות הלוך וחזור 100 פעמים בכל בוקר. היא התאמנה בהדרכתו של אימרה שארושי.
קורות חיים > 1947

באליפות אירופה שנערכה במונטה קרלו, מונקו בשנת 1947 זכתה סקיי במדליית כסף במשחה ל-200 מטר חזה בתוצאה של 2:57.9 דקות, אחרי נל ואן פליט (2:56.6 דקות) ולפני יני דה חרוט (3:00.5 דקות) שתיהן מהולנד.
קורות חיים > 1948

באולימפיאדת לונדון היא סיימה במקום רביעי במשחה ל-200 מטר חזה בתוצאה של 3:02.5 דקות, אחרי ואן פליט (2:57.2 דקות), ננסי ליונס מאוסטרליה (2:57.7 דקות) ובת ארצה אווה נובק ז'ראר (2:57.7 דקות). בשלב המוקדמות היא קבעה שיא אולימפי חדש של 3:01.2 דקות, אך מיד לאחר מכן שיפרה אותו ואן פליט וקבעה 2:57.4 דקות. נוסף לכך, היא סיימה במקום חמישי במשחה שליחות 4x100 מטר חופשי ביחד עם מריה ליטומריצקי, אילונה נובק ויודית תמש בתוצאה של 4:44.8 דקות.
קורות חיים > 1951 > שיאנית עולם

בתחרות שנערכה במוסקבה, ב-9 במאי 1951 קבעה שיא עולם במשחה ל-100 מטר חזה בתוצאה של 1:16.9 דקות.
קורות חיים > 1952

בתחרות שנערכה במוסקבה ב-27 באפריל 1952 קבעה במשחה שליחות 4x100 מטר חופשי ביחד עם מריה ליטומרצקי, אווה נובק ז'ראר וקטלין סוקה שיא עולם חדש של 4:27.2 דקות.
קורות חיים > 1952 > אלופה אולימפית

באולימפיאדת הלסינקי זכתה במדליית זהב במשחה ל-200 מטר חזה בשיא אולימפי חדש 2:51.7 דקות, לפני שיאנית העולם בת ארצה אווה נובק ז'ראר (2:54.4 דקות) ואלינור גורדון מקיי מבריטניה (2:57.6 דקות) שקבעה תוצאה זהה לשחיינית הונגריה נוספת, קלרה קילרמן אך נגעה לפניה ומנעה ניצחון משולש להונגריה. בשלב חצי הגמר השוותה סקיי את השיא האולימפי שקבעה קודם לכן במוקדמות בת ארצה נובק ז'ראר 2:54.0 דקות. נוסף לכך, היא סיימה במקום שישי במשחה ל-400 מטר חופשי בתוצאה של 5:17.9 דקות. שתי המנצחות היו חברותיה לנבחרת ולריה ג'נגה (5:12.1 דקות) ואווה נובק ז'ראר (5:13.7 דקות).
קורות חיים > 1953

בתחרות שנערכה בבודפשט ב-10 באפריל 1953 קבעה את שיא העולם הראשון במשחה ל-400 מטר מעורב אישי בתוצאה של 5:50.4 דקות. בתחרות שנערכה בבודפשט ב-24 ביולי אותה שנה היא קבעה במשחה שליחות 4x100 מטר מעורב ביחד עם מגדה הוניאדפי, קלרה קילרמן וולריה ג'נגה שיא עולם חדש של 5:10.8 דקות. שלושה שבועות לאחר מכן, בתחרות שנערכה בבוקרשט, רומניה ב-19 באוגוסט היא וחברותיה שיפרו את שיא העולם והעמידו אותו על 5:09.2 דקות.
קורות חיים > 1955

בתחרות שנערכה בבודפשט ב-13 ביולי 1955 קבעה במשחה ל-400 מטר מעורב אישי שיא עולם חדש של 5:40.8 דקות.
קורות חיים > 1956

באולימפיאדת מלבורן זכתה במדליית כסף במשחה ל-200 מטר חזה בתוצאה ששל 2:54.8 דקות, אחרי אורסולה האפה (2:53.1 דקות) ולפני אווה-מריה אלזן (2:55.1 דקות), שתיהן מגרמניה ולא הצליחה להגן על תוארה. הישגיה התרחשו בצלו של המרד ההונגרי ופלישת הצבא הסובייטי. לדבריה, היא לא הצליחה לישון כל השבוע לפני התחרות בדאגה גדולה לבתה בת השנתיים ולהוריה שנישארו בהונגריה. לתחרות הגיעה לאחר שירדה כ-6 ק"ג במשקלה, כך שהייתה מרוצה מהישגיה.
קורות חיים > 1957

בשנת 1957 סקיי, בעלה וילדתם ברחו מהונגריה באמצעות דרכונים מזויפים על מנת להגר לארצות הברית, אך בגלל דאגתם להוריה שנשארו הם חזרו באותה שנה. לאחר מכן פרשה משחייה תחרותית.
נפטרה ב-29 בפברואר 2020.
קורות חיים > משפחתה של סקיי

אנדריאה ג'רמטי, בתה של סקיי הייתה שיאנית עולם ב-100 מטר פרפר וזכתה בשתי מדליות באולימפיאדת מינכן (1972). בעלה של סקיי דז'ה דיארמטי ואביה של אנדריאה זכה בחמש מדליות אולימפיות כשחקן כדורמים מהן שלוש מזהב, וכמאמן זכה להוביל את הנבחרת הלאומית לשלוש מדליות אחת מהן מזהב. דיארמטי נחשב לגדול שחקני הכדורמים בעולם. מיהאי הס בעלה לשעבר של אנדריאה זכה גם הוא בשתי מדליות משתי אולימפיאדות, בקאנו.
תארים והישגים

בשנת 1976 זכתה סקיי להכלל בהיכל התהילה הבינלאומי של השחייה.
בסך הכל שברה סקיי 10 פעמים את השיא העולמי, 5 פעמים את השיא האולימפי, 107 פעמים את השיא ההונגרי וזכתה ב-68 תוארי אליפות של הונגריה.
ראו גם

התפתחות שיא העולם במשחה ל-100 מטר חזה
הערות שוליים

↑  משנת 1938 שחו את סגנון החזה עם ידיים מעל המים כמו סגנון הפרפר, כיום ורגליים בסגנון חזה. רק במשחקים האולימפיים שנערכו במלבורן 1956 הפרידו סגנון זה לשני סגנונות שונים, לסגנון חזה ולסגנון פרפר.
↑  Joó Gábor, Meghalt Székely Éva, olimpiai bajnok, index.hu, ‏29 בפברואר 2020 (בהונגרית)
↑  Eva-Szekely, 1976, באתר ‏ISHOF (באנגלית)
| --- | --- |
בקרת זהויות :  GND: 1205667202  ISNI: 0000 0001 0993 502X  LCCN: n90665559  NKC: jn20000701757  VIAF: 84037384   WorldCat (עם VIAF): 84037384
איטליה ויוה

| --- | --- |
 מדינה:  איטליה 
 מייסד:  מתאו רנצי 
 מנהיגים:  מתאו רנצי 
 תקופת הפעילות:  18 בספטמבר 2019 – הווה (5 שנים) 
 אידאולוגיות:  ליברליזם חברתי, פרו־ארופאיות, הדרך השלישית, מינארכיזם, רפורמיזם, ליברליזם 
 מטה:  רומא 
 מיקום במפה הפוליטית:  מרכז (פוליטיקה) 
 www.italiaviva.it
 
איטליה ויוה (באיטלקית: Italia Viva, "איטליה חיה") היא מפלגה פוליטית ליברלית באיטליה, שהוקמה בספטמבר 2019. את המפלגה מוביל מתאו רנצי, ראש ממשלת איטליה לשעבר ומזכיר המפלגה הדמוקרטית (PD) לשעבר.
למפלגה יש כשני נציגים בפרלמנט האירופי, 18 נציגים בסנאט וכ-30 נציגים בבית הנבחרים.
אידאולוגיה

איטליה ויוה נחשבת למפלגה ליברלית ורפורמיסטית. "אמנת הערכים" שלה, שהוצגה באוקטובר 2019, התייחסה לערכים רפובליקניים ואנטי-פשיסטיים שבאו לידי ביטוי בחוקה של איטליה, כמו גם באמנת זכויות היסוד של האיחוד האירופי וההכרזה לכל באי עולם בדבר זכויות האדם. התנועה מדגישה גם את עקרון השוויון המגדרי, הגלובליזציה והתנגדות עזה לכל צורות הפרוטקציוניזם. המפלגה תומכת גם בשילוב פוליטי וכלכלי של אירופה, עם בחירה ישירה של נשיא הנציבות האירופית והפעלת רשימות בין-לאומיות.
כפי שהדגיש לעיתים קרובות רנצי עצמו, איטליה ויוה הושוותה למפלגת "הרפובליקה בתנועה!" בראשות עמנואל מקרון.
הערות שוליים

↑  Amante, Angelo; Ciociola, Andrea (17 בספטמבר 2019). "Former Italy PM Renzi leads breakaway from PD, still backs government". Reuters (באנגלית). נבדק ב-26 בדצמבר 2019. {{cite news}}:  (עזרה)
↑  "Renzi: "Il nome del nuovo partito sarà Italia viva. In Parlamento siamo più di 40"". Repubblica.it. 17 בספטמבר 2019. {{cite web}}:  (עזרה)
↑  SABATO, OSVALDO (20 באוקטובר 2019). "Leopolda, Renzi apre ai moderati delusi: "Noi riformisti e liberali"". La Nazione. {{cite web}}:  (עזרה)
↑  "Carta dei valori". Italia Viva.
↑  "Ora Italia Viva è un partito a tutti gli effetti". Agi.
↑  "Europa, lavoro e umanesimo integrale: anche sui valori la sfida di Renzi a Conte". Il Sole 24 ORE.
↑  "Renzi vuole essere il nuovo Macron". www.ilfoglio.it.
↑  "Leopolda 10, Renzi: "Non tartassare partite Iva. Noi come Macron, vogliamo i voti del Pd. Centrodestra finito, delusi FI vengano da noi"". Il Fatto Quotidiano. 20 באוקטובר 2019. {{cite web}}:  (עזרה)
אופוסום גויאנה

| אופוסום גויאנה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום
מין:: אופוסום גויאנה
שם מדעי
 Didelphis imperfecta ‏Mondolfi & Hernández, 1984
תחום תפוצה


אופוסום גויאנה או אופוסום לבן-אוזן גויאני (שם מדעי: Didelphis imperfecta) הוא מין כיסאי דרום-אמריקני גדול בסוג אופוסום שאנדמי לאזור שילד גויאנה בצפון אמריקה הדרומית. הוא תואר מדעית לראשונה בשנת 1984, ונחשב מ-1993 כתת-מין של אופוסום לבן-אוזן; בשנת 2002 הוא הוכר כמין עצמאי לצד אופוסום האנדים.
תיאור

האופוסום הגויאני הוא כיסאי גדול למדי; אורך ראשו וגופו 31–39 ס״מ, אורך זנבו 30–41 ס״מ ומשקלו 600 גרם עד 1.2 קילוגרם. גופו גוצי ומוצק, ראשו גדול ומשולש וחרטומו מחודד. אוזניו גדולות ועגולות, עיניו בינוניות ואפו בינוני ומרובע. הרגליים קצרות וחזקות, כשהקדמיות קצרות מהאחוריות ומשוות לו מראה שפוף. כפות הרגליים גדולות ובעלות טפרים גדולים וחדים. קצרות הזנב ארוך וגמיש, קשקשי ברובו (להוציא את בסיס הזנב הפרוותי) ולאורכו מפוזרות שערות דלילות. לנקבה כיס מפותח עם 13 פטמות.
הפרווה של אופוסום גויאנה גסה ועבה ומורכבת משתי שכבות שיער. השכבה מורכבת משיער צהוב-לבן, והשכבה העליונה מורכבת משיער לבן שקצהו שחור או אפור ומשפיע על המראה הכללי של הפרווה; בהתאם לכך, הצבע הכללי של האופוסום משתנה בין אפור כהה לאפור מאובק או שחור-כחלחל כשהגב נוטה להיות כהה יותר. בדומה לקרוביו לבני האוזן, גם לאופוסום גויאנה יש רגליים, ידיים וכתפיים שחורות, אך ניגודיות הצבעים פחות בולטת בשל הפרווה הכהה יחסית. פניו של האופוסום לבנות, אפרפרות או צהבהבות, והן מסומנות בפס שחור על המצח וזוג פסים שחורים עבים שנמשכים מהעיניים עד לחוטם. האוזניים בצבע שחור עם קצוות לבנים, והן משמשות כסימן זיהוי בולט שלו. האף ורוד. הזנב שחור ברובו וצהבהב או לבנבנן בקצהו. על אף שהאופוסום הגויאני דומה מאוד לאופוסום האנדים ואופוסום לבן-אוזן, ניתן לזהות אותו על בסיס צבע כהה יחסית, צבע שחור ברוב האוזן וסימוני פנים כהים וגדולים יותר.
תפוצה ואקולוגיה

כפי שמרמז שמו, אופוסום גויאנה אנדמי לאזור שילד גויאנה בצפון אמריקה הדרומית; טווח התפוצה שלו כולל את דרום וונצואלה, צפון ברזיל, מרכז סורינאם וגיאנה ומערב גיאנה הצרפתית. בית הגידול שלו מורכב מיער גשם טרופי בשפלות נמוכות עד יערות ננסיים באזורים הרריים ברום 2,250 מטר מעל פני הים.
בשל העובדה שהמין פוצל מאופוסום לבן-אוזן, טרם נערכו לו מחקרים ספציפיים משמעותיים ולכן מעט מאוד ידוע עליו. האופוסום הגויאני הוא יונק-כיס שחי רוב הזמן בבדידות, אם כי עשוי מדי פעם לאכול לצד אופוסומים מזדמנים ללא אינטראקציה משמעותית. על אף שהוא טפסן מיומן, הוא מבלה את רוב זמנו דווקא על האדמה. האופוסום פעיל בשעות הלילה, ובמהלך היום יושן בתילי טרמיטים נטושים, עצים חלולים או בחופה הגבוהה של היער. לעיתים הוא בונה לעצמו קן מעלים או מתחפר באדמה.
האופוסום מאתר מזון בעיקר באמצעות חוש הריח וחוש השמיעה, אם כי גם ראייתו טובה מאוד. בתגובה לאיום הוא עשוי לברוח בזריזות או להיכנס לתנוחת התגוננות עם חשיפת שיניים; במקרים קיצוניים הוא מתחזה למת. האופוסום אוכל-כל, ותזונתו כוללת חסרי חוליות, צמחים, עופות קטנים, פירות וזרעים. טורפיו של האופוסום כוללים שועלים, נמרונים, אנקונדות, בואה, עקב צד הדרך ודורסי לילה גדולים.
אופוסום גויאנה הוא ככל הנראה פוליגמי. יש לו שתי תקופות רבייה, וההמלטות מתרחשות בתקופות של שפע במזון. ההיריון קצר מאוד ונמשך 12–14 ימים בממוצע. מספר הצאצאים בכל שגר אינו ידוע אך סביר להניח שהוא נע בין 4 ל-20 בדומה למינים אחרים בסוג. הצאצאים הזעירים מאתרים את הכיס באמצעות חוש הריח, וזוחלים לעברו באמצעות הגפיים. מכיוון שיש רק 13 פטמות, אלו שלא הצליחו לתפוס פטמה מתים. הגורים גדלים בכיס במשך חודשיים ולאחר מכן רוכבים על גבה במשך מספר שבועות. הם נגמלים בגיל 3–4 חודשים ומגיעים לבגרות בסביבות 9 חודשים. תוחלת החיים קצרה מאוד ואינה עולה על 20 חודשים.
מצב

האופוסום הצמרירי חום האוזן מסווג על ידי הרשימה האדומה של IUCN במצב השימור ללא חשש (LC), לאור התפוצה הרחבה יחסית, התרחשותו באזורים מוגנים, העדר איומים משמעותיים, הסבירות לאוכלוסייה גדולה, והעדר מידע המצביע על ירידה משמעותית.
אופוסום גויאני על עץ.
איטליה של ערכים

| --- | --- |
 מדינה:  איטליה איטליה
 מייסד:  אנטוניו די פייטרו 
 מנהיגים:  Ignazio Messina 
 תקופת הפעילות:  1998–הווה (כ־26 שנים)
 אידאולוגיות:  פופוליזם, התנגדות לשחיתות שלטונית, פרוגרסיביזם
 מטה:  רומא 
 מיקום במפה הפוליטית:  מרכז
 ארגונים בינלאומיים:  מפלגת הברית של ליברלים ודמוקרטים באירופה 
 נציגויות בפרלמנטים
 בית הנבחרים של איטליה:  1 / 630
 הסנאט של הרפובליקה (איטליה):  1 / 315
 www.italiadeivalori.it
 
איטליה של ערכים (באיטלקית:  Italia dei Valori) היא מפלגת מרכז קטנה באיטליה. המפלגה הוקמה בשנת 1998 על ידי אנטוניו די פייטרו.
היסטוריה

אנטוניו די פייטרו היה שר התעשייה בממשלתו של רומנו פרודי. הוא התפטר בנובמבר 1996 התפטר לאחר שהיה נתון בחקירה. כמועמד עצמאי, נבחר דה פייטרו בנובמבר 1997 לכהן כחבר בסנאט האיטלקי. במרץ 1998 הקים את המפלגה. בשנתיים שלאחר מכן ה-IDV לקחה חלק במסגרות פוליטיות שכללו גם מפלגות נוספות, ועדיין לא התמודדה בבחירות.
המפלגה התמודדה לראשונה כמפלגה עצמאית בשנת 2001, עם מצע פופוליסטי שכלל התנגדות חזקה להגירה ומחאה נגד בזבוז כספי ציבור. המפלגה קיבלה 3.9% בבחירות לבית הנבחרים, 0.1% מתחת לאחוז החסימה. מטעם המפלגה נבחר סנאטור אחד, שעבר כמה ימים לאחר הבחירות למפלגה אחרת. בשנת 2004 די ייטרו נבחר מטעם המפלגה לפרלמנט האירופי.
לקראת הבחירות ב-2008 ה-IDV כרתה ברית עם המפלגה הדמוקרטית לקראת הבחירות, שבהן היא הגיעה לשיא כוחה והייתה המפלגה הרביעית בגודלה בפרלמנט האיטלקי- 29 נציגים בבית הנבחרים ו-14 סנאטורים. למרות ההישג והשותפות עם המפלגה הדמוקרטית, ה-IDV פעלה כסיעה עצמאית מתוך האופוזיציה. באותה השנה המפלגה הגיעה אף לשיא כוחה בפרלמנט האירופי, עם כ-8% מהקולות ו-7 מושבים.
בשנת 2009 נוצרו קרעים קשים בהנהגת המפלגה ונתגלו בה כמספר פרשות שחיתות. פילוגים אלו אף גרמו לעזיבתם של חברי פרלמנט (גם ברמה הארצית וגם ברמה האירופית). למרות היחלשויות אלו, הצליחה המפלגה בשנים 2011–2012 להגיע להישגים ברמה המוניציפלית, בכך שניצחה בבחירות המקומיות בנאפולי ובפלרמו. בסוף 2012 המפלגה נגררה למשבר נוסף, לאחר שהתקשורת הארצית דיווחה על סתירות במימון המפלגה. בנוסף על כך, המפלגה נפגעה בדעת הקהל לאור עלייתה של תנועת חמשת הכוכבים. בבחירות שנערכו בשנת 2013 המפלגה הפסידה את כל כוחה בפרלמנט, לאחר שקיבלה רק 2.2% מהקולות, ולא עברה את אחוז החסימה. לאחר הכישלון די פייטרו התפטר מראשות המפלגה. מנהיגים רבים נוספים עזבו גם הם את המפלגה. בבחירות לפרלמנט האירופי שנערכו בשנת 2014, המפלגה קיבלה רק 0.65% מהקולות ולכן לא הכניסה נציגים גם לפרלמנט זה.
אידאולוגיה

באופן כללי, המפלגה ממוקמת במרכז-שמאל, אך בתוכה מתקיים מגוון דעות (שמגיע לעיתים עד לשמאל קיצוני). המפלגה תומכת בבחירות בשיטה הרובנית, פדרליזם, מאבק בשחיתות וחיזוק היעילות של המגזר הציבורי. במאי 2012 הייתה ה-IDV למפלגה הפוליטית הראשונה באיטליה שתמכה בנישואים חד-מיניים.
אוריאל שטוק

| --- | --- |
אין תמונה חופשית
 לידה:  25 בדצמבר 1934 ירושלים, פלשתינה (א"י)
 פטירה:  15 במרץ 2007 (בגיל 72)
 מקום לימודים:  הטכניון – מכון טכנולוגי לישראל 
 תקופת הפעילות:  1960–2017 (כ־57 שנים)
 תחום יצירה:  אדריכלות
 פרסים והוקרה:  פרס אלחנן פלס על תרומתו לקידום ציבור המהנדסים והאדריכלים בישראל  פרס יקיר לשכת המהנדסים והאדריכלים בישראל  פרס יקיר ארגון האקדמאים העצמאיים בישראל  תעודת הוקרה של האגודה להנדסה אזרחית בישראל
 
אוריאל שטוק (25 בדצמבר 1934 - 15 במרץ 2007) היה מהנדס בניין ישראלי.
ביוגרפיה

אוריאל שטוק נולד בירושלים בשנת 1934, לעולים מגרמניה בשנת 1933. גדל בשכונת רחביה ובשנת 1952 סיים את לימודיו בגימנסיה העברית רחביה. הוא היה פעיל בשבט מצדה של תנועת הנוער הצופים בירושלים.
בין השנים 1952–1956 למד הנדסה אזרחית בטכניון, במסגרת העתודה האקדמית של צה"ל, וסיים תואר ראשון בהנדסה אזרחית (B.Sc) בהצטיינות.
בשנים 1956–1960 שירת בצה"ל כקצין במפקדת קצין הנדסה ראשי, ולאחר תום שירות החובה, המשיך כאזרח עובד צה"ל והיה אחראי לתכנון פרויקטים בצה"ל, בתעשייה האווירית ובמערכת הביטחון.
בשנת 1960 ייסד את חברת אינג' א. שטוק בע"מ תכנון והנדסה, במסגרתה פעל כמהנדס בנין, כקונסטרוקטור, כמנהל פרויקטים, מפקח ויועץ עד למותו. פרויקטים מרכזיים להם היה שותף בתכנון: החוף הצפוני של אילת, חוף ים המלח ואתר המרפא, יפו העתיקה, עכו העתיקה, הגליל המערבי, ימין משה בירושלים וחוף ת"א, כולל הטיילת ושוברי הגלים. לאחר מלחמת ששת הימים עסק בפיתוח אתר הסקי בחרמון, צפון מזרח הכנרת, מפרץ נעמה, חוף די זהב וחוף נביעות.
בשנים 1978–1983 כיהן כיהן כיו"ר לשכת המהנדסים.
במקביל לעבודתו סיים בטכניון תואר שני בהנדסה אזרחית (M.Sc) בהצטיינות והוסמך כאינג'ינר. בשנים 1960–1967 עבד כמרצה מן החוץ בטכניון.
שטוק פעל כבורר מקצועי בבוררויות בתחום ההנדסה. כמו כן היה חבר הוועד המנהל והדירקטוריון של הטכניון, חבר המועצה הטכנולוגית של משרד התמ"ת. כמו כן, כיהן, בין היתר, כחבר במועצה של מכון התקנים הישראלי, כחבר במועצת המנהלים של מתימו"פ, כחבר במועצת המנהלים של חברת שיכון ופיתוח, כחבר במועצת המנהלים של מרכז הבנייה הישראלי, וכן כחבר בדירקטוריון חברת השק"ם. במשך 14 שנים כיהן כיו"ר נדבכים, קופת הגמל של המהנדסים והאדריכלים בישראל. הוא אף כיהן כחבר האקדמיה למדעי ההנדסה של מקסיקו.
שטוק זכה במספר פרסים מקצועיים בישראל ומחוצה לה, ביניהם: פרס אלחנן פלס על תרומתו לקידום ציבור המהנדסים והאדריכלים בישראל, פרס יקיר לשכת המהנדסים והאדריכלים בישראל, פרס יקיר ארגון האקדמאים העצמאיים בישראל ותעודת הוקרה של האגודה להנדסה אזרחית בישראל.
בשנת 2007 נפטר והותיר אחריו אשה, האדריכלית והציירת שושנה שטוק, ארבעה ילדים ושבעה נכדים. שטוק נטמן בבית העלמין בחולון.
אוריאל פייגה

| --- | --- |
אין תמונה חופשית
 לידה:  1959 (בן 65 בערך) 
 ענף מדעי:  מדעי האינפורמציה 
 מקום לימודים:  הטכניון – מכון טכנולוגי לישראל (1980)  מכון ויצמן למדע (1987)  מכון ויצמן למדע (1990) 
 מנחה לדוקטורט:  עדי שמיר 
 תלמידי דוקטורט:  Michael Langberg, Robert Krauthgamer, Eran Ofek 
 פרסים והוקרה:  פרס גדל (2001) 
 
אוריאל פייגה (נולד בשנת 1959) הוא מדען מחשב ישראלי ופרופסור במחלקה למתמטיקה שימושית ומדעי המחשב במכון ויצמן. זוכה פרס גדל לשנת 2001.
אודות

פייגה נולד בירושלים וגדל ברחובות. הוא בוגר תואר ראשון במדעי המחשב מהטכניון (1980). הוא למד לתואר  שני (1987) ודוקטורט (1990), שניהם ממכון ויצמן ובהנחיית עדי שמיר. אחר כך המשיך ללימודי פוסט דוקטורט באוניברסיטת פרינסטון (1991-1990) ובמרכז המחקר של IBM בארצות הברית (1992-1991). בשנת 1992 הצטרף לסגל המחלקה למתמטיקה שימושית ומדעי המחשב במכון ויצמן.
היה שותף בפיתוח פרוטוקול פייגה-פיאט-שמיר. בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב.
אחיו, מיכאל פייגה, היה סוציולוג ישראלי שנרצח בפיגוע הירי במתחם שרונה.
אופוסום ארבע-עיני

| אופוסום ארבע-עיני |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום ארבע-עיני
מינים
 12
שם מדעי
 Philander ‏בריסון, 1762

אופוסום ארבע-עיני (שם מדעי: Philander) הוא סוג של יונק-כיס אמריקני גדול במשפחת האופוסומיים שמצוי באמריקה הצפונית ואמריקה הדרומית וכולל 12 מינים. הסוג הוקם בשנת 1758 על ידי הזואולוג הצרפתי מטוראן ז'אק בריסון והוא הסוג השלישי בגודלו במשפחה לאחר הסוגים: אופוסום ואופוסום הלוטרה. הטקסון המונוטיפי אופוסום ארבע-עיני חום נכלל בעבר כמין בסוג זה עד שקיבל מעמד עצמאי. הסוג קרוי על שם הכתמים הבהירים מעל עיניו.